後醍醐天皇諱尊治。後宇多天皇第二皇子也。母談天門院五辻氏。文保二年，年三十一，即皇帝位。帝在位，追延喜、天曆之舊跡。民德之。是歲秋八月三日，太政大臣西園寺實兼女入弘徽殿，備爲后妃。元德二年春二月四日，詔中納言萬里小路藤房，議行幸東大寺興福寺。遂行之。有司百僚扈從。元弘二年春三月七日，帝移幸隱岐國。千葉貞胤、佐佐木道譽等以五百騎警衛。三年，帝與源忠顯自自隱岐千波湊出幸出雲、伯耆國，登舟。佐佐木清高追及，帝匿船底，人皆不覺，乃得全。至伯耆國大坂湊。豪傑名和長年奉帝唱義。延元三年秋八月九日，帝不豫。遺詔滅亡朝敵。立第七皇子憲良爲儲。崩於吉野。葬於吉野山麓之林中。